ทานยาคุมแบบเดือน แล้วมีเพศสัมพันธ์แต่ถุงยางแตกเลยทานแบบฉุกเฉินเข้าไปอีก หลังจากนั้น6วันมีเลือดสีน้ำตาลไหลออกมากระปริบกระปรอย ไหลนิดเดียวเเล้วไม่ไหลอีกเลย แบบนี้คือเลือดล้างหน้าเด็กหรือว่าผลข้างเคียงจากยาคุมคะ กังวลมากกลัวท้อง
สวัสดีค่ะ หากทานยาคุมกำเนิดอยู่ และไม่ได้มีการลืมทานยาคุมกำเนิด ไม่มีอาเจียนหลังทานยา ไม่ได้มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น จึงไม่ควรทานยาคุมฉุกเฉินเข้าไปอีกโดยไม่จำเป็นค่ะ เพราะจะไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจได้รับผลข้างเคียงเพิ่มขึ้น ซึ่งการที่มีเลือดสีน้ำตาลออกกะปริดกะปรอยดังกล่าว ก็น่าจะเป็นผลของยาคุมฉุกเฉินได้ค่ะ ไม่น่าใช่เลือดล้างหน้าเด็ก เพราะโอกาสที่จะตั้งครรภ์นั้นเป็นไปได้น้อย อีกทั้งเลือดล้างหน้าเด็กมักจะมีสีแดงชมพูจางๆ ค่ะหลังจากนี้ หากจะมีเพศสัมพันธ์ ก็ไม่ควรทานยาคุมฉุกเฉินไปอีก แต่หากจะเพิ่มประสิทธิภาพในการป้องกันการตั้งครรภ์ ก็อาจใช้ถุงยางอนามัยร่วมไปด้วยค่ะ